Document ID: 32006D0275

SKLEP KOMISIJE
z dne 10. aprila 2006
o spremembi Sklepa 95/320/ES o ustanovitvi Znanstvenega odbora za omejitve poklicne izpostavljenosti kemičnim snovem
(2006/275/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju naslednjega:
(1)
S Sklepom Komisije 95/320/ES (1) je bil ustanovljen Znanstveni odbor za omejitve poklicne izpostavljenosti kemičnim snovem, v nadaljevanju „Odbor“.
(2)
Po pristopu novih držav članic leta 2004 določbe iz Sklepa 95/320/ES glede sestave Odbora niso več ustrezne.
(3)
Za zagotovitev nepristranskih in visokokakovostnih strokovnih mnenj Odbora morajo biti njegovi člani neodvisni in visoko usposobljeni. Nujno je tudi ohraniti visoko stopnjo učinkovitosti Odbora.
(4)
Zato mora biti odbor sestavljen iz največ 21 članov, izbranih med primernimi kandidati, ki jih predlagajo države članice, imenuje pa jih Komisija.
(5)
Sklep 95/320/ES je treba ustrezno spremeniti -
SPREJELA NASLEDNJI SKLEP:
Edini člen
V členu 3 Sklepa 95/320/ES se odstavka 1 in 2 nadomestita z naslednjim:
„1. Odbor sestavlja največ 21 članov, izbranih med primernimi kandidati, ki jih predlagajo države članice in ki predstavljajo vsa znanstvena področja, potrebna za izpolnitev pooblastil iz člena 2, vključujoč zlasti kemijo, toksikologijo, epidemiologijo, medicino in higieno dela ter splošno usposobljenost za določanje MVPI.
2. Komisija imenuje člane Odbora na podlagi dokazanega strokovnega znanja in izkušenj ter ob tem upošteva potrebo po pokritju različnih specifičnih področij.“
V Bruslju, 10. aprila 2006

Labels: 0
1
9
15